- Mircea Lucescu, laude la scenă deschisă pentru Zeljko Kopic după Dinamo – UTA 1-0
- Mesajul transmis de "Il Luce"
Mircea Lucescu a transmis laude la scenă deschisă pentru Zeljko Kopic după Dinamo – UTA 1-0. Cel mai longeviv antrenor român a vorbit despre cum arată echipa din Ștefan cel Mare, în mandatul noului tenician.
În ultima etapă din sezonul regular, Dinamo a obținut 3 puncte importante și a ajuns pe locul al 14-lea, care duce la barajul de promovare/menținere în Liga 1. Partida "câinilor" cu UTA a fost în format LIVE TEXT pe AS.ro.
Mircea Lucescu, laude la scenă deschisă pentru Zeljko Kopic după Dinamo – UTA 1-0
După victoria lui Dinamo de pe stadionul "Arcul de Triumf", Mircea Lucescu a spus că echipa lui Kopic se poate salva de la retrogradare, în situația în care continuă să joace așa cum o face în momentul de față.
"Il Luce" l-a lăudat pe antrenorul "câinilor" și a spus că acesta este un lider bun pentru jucătorii pe care îi pregătește. Totodată, cel mai de succes antrenor român este de părere că Dinamo nu joacă spectaculos, dar a mențonat și faptul că jocul echipei este unul pragmatic, care scoate puncte.
"Sunt jucători cu multă experiență, puțini români, asta mă doare. Dar ei își fac datoria. Dacă vor continua în felul acesta, se pare că se vor salva.
Nu este simplu. Și celelalte echipe vor juca pentru salvare. Dinamo joacă 4 meciuri în deplasare. Zeljko e un antrenor bun, a fost alegerea corectă, e un conducător bun. Vorbește și limba engleză, se înțelege cu jucătorii.
Echipa nu joacă spectaculos, dar face puncte. E un joc pragmatic.
Dacă echipa pierde, Lucescu e vinovat (n.r. râde). Dacă echipa câștigă, Lucescu e talismanul. Nu am nicio legătură cu lucrurile astea, jucătorii își câștigă meciurile.
O să merg și la meciul Rapid – FCSB. Ar trebui să fie un meci spectaculos, ambele echipe au nevoie de victorie. Va fi un meci mult mai animat. Nu va fi decisiv pentru campionat, mai sunt multe meciuri de jucat", a spus Mircea Lucescu, după Dinamo – UTA 1-0.
Scandal uriaş înainte de Dinamo – UTA
Scandal uriaş înainte de Dinamo – UTA, cu fanii dinamovişti şi cei de la CSA Steaua în prim plan. Elias Bucurică, liderul celor din PCH, a avut cuvinte greu de reprodus la adresa jurnaliştilor.
Elias Bucurică i-a înjurat pe jurnaliştii prezenţi la meci, dar şi un mesaj jignitor la adresa fanilor veniţi de la Arad.
"Țăranilor, ați ajuns la București?!", le-a strigat Elias Bucurică fanilor celor de la UTA, conform gsp.ro. La meci au ajuns şi ultraşii care susţin CSA Steaua. Aceştia sunt înfrăţiţi cu fanii celor de la UTA. Jandarmii au intervenit pentru ca lucrurile să nu degenereze şi au dat cu gaze lacrimogene.
Pe drumul spre Bucureşti, ultraşii de la UTA au avut un conflict violent cu fanii de la Universitatea Cluj. Incidentul şocant a fost confirmat de Jandarmerie.